**Hudba kmeňových kultúr**

**Hudobný pravek** je časovo zatiaľ bližšie neurčené obdobie, v ktorom vznikli prvé hudobné prejavy človeka. Predpokladá sa, že [hudba](http://sk.wikipedia.org/wiki/Hudba) vznikla v [paleolite](http://sk.wikipedia.org/wiki/Paleolit), asi 40 000 rokov pred [Kr](http://sk.wikipedia.org/wiki/Kristus). Už vtedy žijúci ľudia boli tvorcami [umenia](http://sk.wikipedia.org/wiki/Umenie) a hudby. Vyplýva to z [malieb](http://sk.wikipedia.org/wiki/Ma%C4%BEba) v [jaskyniach](http://sk.wikipedia.org/wiki/Jasky%C5%88a)   
a iných [archeologických](http://sk.wikipedia.org/wiki/Archeol%C3%B3gia) nálezov, z ktorých možno usúdiť, že hudba patrila k ich každodennému [životu](http://sk.wikipedia.org/wiki/%C5%BDivot).

Významný [anglický](http://sk.wikipedia.org/wiki/Anglicko) prírodovedec [Charles Darwin](http://sk.wikipedia.org/wiki/Charles_Darwin) predpokladal, že [spev](http://sk.wikipedia.org/wiki/Spev) bol prvým dorozumievacím prostriedkom, a že vznikol prv ako [ľudská reč](http://sk.wikipedia.org/w/index.php?title=%C4%BDudsk%C3%A1_re%C4%8D&action=edit&redlink=1). Poukazoval pri tom na podobnú funkciu [vtáčieho](http://sk.wikipedia.org/wiki/Vt%C3%A1k) spevu. Opačný názor, že hudba vznikla z [reči](http://sk.wikipedia.org/wiki/Re%C4%8D) zastával [francúzsky](http://sk.wikipedia.org/wiki/Franc%C3%BAzsko) vedec, [spisovateľ](http://sk.wikipedia.org/wiki/Spisovate%C4%BE) a hudobník [Jean Jacques Rousseau](http://sk.wikipedia.org/wiki/Jean_Jacques_Rousseau).

Vznik hudby vysvetľuje niekoľko teórií: dar od [bohov](http://sk.wikipedia.org/wiki/Bo%C5%BEstvo) (božsko-posvätný pôvod   
v [mýtoch](http://sk.wikipedia.org/wiki/M%C3%BDtus) mnohých národov, súčasť kultu - komunikačný kanál medzi pozemským   
a nadpozemským), zo zvukových prejavov zvierat (teória [Charlesa Darwina](http://sk.wikipedia.org/wiki/Charles_Darwin)), rytmický tep srdca, komunikácia a s ňou súvisiace napodobňovanie reči (teóriu rozvinul [Herder](http://sk.wikipedia.org/wiki/Johann_Gottfried_Herder)), vznik   
pri práci, z [citoslovcií](http://sk.wikipedia.org/wiki/Citoslovce) (teória Stumpf) a iné.

Výskum založený na etnomuzikológii spočíva v komparácii pravekej hudby   
s hudbou primitívnych národov a etnických skupín, najmä v Afrike a Ázii. Za najstarší prejav hudby sa považuje ľudský hlas a po ňom rytmické nástroje. V pravekej hudbe bol jednotlivec [tvorcom](http://sk.wikipedia.org/wiki/Tvorca) aj [recipientom](http://sk.wikipedia.org/wiki/Recipient). Teórie hovoria, že hudba mala najmä [rituálny](http://sk.wikipedia.org/wiki/Ritu%C3%A1l) charakter, priamo súvisiaci so [socializáciou](http://sk.wikipedia.org/wiki/Socializ%C3%A1cia) a [náboženským](http://sk.wikipedia.org/wiki/N%C3%A1bo%C5%BEensk%C3%BD_kult) kultom (magická funkcia).

Hudbu praveku dokazujú [archeologické](http://sk.wikipedia.org/wiki/Archeol%C3%B3gia) nálezy nástrojov, jaskynné maľby, zápisy (egyptské obrázkové písmo, grécka písmová notácia) a písomné správy o hudbe (básne, kroniky, hudobné teórie).

Hudba bola súčasťou [obradných](http://sk.wikipedia.org/wiki/Obrad) slávností, pretože [spevom](http://sk.wikipedia.org/wiki/Spev), hrou a [tancom](http://sk.wikipedia.org/wiki/Tanec) chcel človek ovplyvniť prírodné [živly](http://sk.wikipedia.org/wiki/%C5%BDivel), hovoriť s [duchmi](http://sk.wikipedia.org/wiki/Duch). Hudbe sa pripisovala [magická](http://sk.wikipedia.org/wiki/M%C3%A1gia) moc. Človek objavil, že z predmetov možno vylúdiť zvuk, že možno pískať na dutej kosti, búchať predmetom o predmet, brnkať na napnutom [luku](http://sk.wikipedia.org/wiki/Luk). Spev bol veľmi primitívny z dôvodu slabej vyvinutosti [hrdla](http://sk.wikipedia.org/wiki/Hrdlo). Melódia mala rozsah 2-3 [tónov](http://sk.wikipedia.org/wiki/T%C3%B3n). [Rytmus](http://sk.wikipedia.org/wiki/Rytmus) bol bohatý a tvoril podstatu hudobného prejavu.

**Prvotný inštrumentár**

Medzi najstaršie hudobné nástroje patria:

* idiofóny - chrastidlá (kamenné, drevené), škrabky a nástroje vydávajúce piskľavý zvuk, duté časti kmeňov stromov (neskôr štrbinový bubon) a taktiež ľudské telo (dupanie, tlieskanie, údery dlaní o stehná, údery kusmi dreva)
* aerofóny - flauty z trstiny, zvieracie rohy
* chordofóny - luk ako predchodca hudobných nástrojov

**Vývoj hudobných nástrojov**

Doba kamenná priniesla prvé prototypy dychových nástrojov - plátkové a hranové (flauta, hoboj, klarinet). Vznikli prvé kostené [píšťaly](http://sk.wikipedia.org/wiki/P%C3%AD%C5%A1%C5%A5ala), [flauty](http://sk.wikipedia.org/wiki/Flauta) so štrbinami a duté [kosti](http://sk.wikipedia.org/wiki/Kos%C5%A5).   
Z bicích nástrojov sa v neolite objavujú hlinené [bubny](http://sk.wikipedia.org/wiki/Bubon) a chrastidlá. Z paleolitu pochádza jaskynná maľba luku ako hudobného nástroja. [Doba bronzová](http://sk.wikipedia.org/wiki/Doba_bronzov%C3%A1) vytvorila základné prototypy [trúbky](http://sk.wikipedia.org/wiki/Tr%C3%BAbka), [lesného rohu](http://sk.wikipedia.org/wiki/Lesn%C3%BD_roh) a [pozauna](http://sk.wikipedia.org/wiki/Pozauna). [Doba železná](http://sk.wikipedia.org/wiki/Doba_%C5%BEelezn%C3%A1) vytvorila základné prototypy pre vznik brnkacích hudobných nástrojov ([harfa](http://sk.wikipedia.org/wiki/Harfa), [lýra](http://sk.wikipedia.org/wiki/L%C3%BDra), [lutna](http://sk.wikipedia.org/wiki/Lutna)).

* dychové nástroje
  + z hľadiska hudobného: od *jednotónových, k viactónovým až k polyfonickým* (neburdónovým a burdónovým)
  + z hľadiska druhové: z kosti, trtiny, dreva (flauty); rohoviny (rohy); kovu (trúbky)
* bicie hudobné nástroje
  + nemelodické : chrastidlá a škrabky, litofóny (visiace kamenné tabule), membránofóny (blanozvučné - malý bubon ako tamburína, veľký bubon vajcovitého tvaru, kotol pohárovitého typu a dvojkotly)
  + [melodické](http://sk.wikipedia.org/wiki/Melodick%C3%BD): [xylofóny](http://sk.wikipedia.org/wiki/Xylof%C3%B3n)
* strunové nástroje
  + od jednostrunných ([luk](http://sk.wikipedia.org/wiki/Luk)) k viacstrunným ([lýra](http://sk.wikipedia.org/wiki/L%C3%BDra))